CELEX: 62009CN0340
Language: hu
Date: 2009-08-25 00:00:00
Title: C-340/09. sz. ügy: 2009. augusztus 25-én benyújtott kereset — Az Európai Közösségek Bizottsága kontra Spanyol Királyság

24.10.2009   
            
            
               HU
            
            
               Az Európai Unió Hivatalos Lapja
            
            
               C 256/15
            
         2009. augusztus 25-én benyújtott kereset — Az Európai Közösségek Bizottsága kontra Spanyol Királyság
   (C-340/09. sz. ügy)
   2009/C 256/29
   Az eljárás nyelve: spanyol
   
      Felek
   
   
      Felperes: az Európai Közösségek Bizottsága (képviselők: S. Pardo Quintillán és D. Recchia meghatalmazottak)
   
      Alperes: Spanyol Királyság
   
      Kereseti kérelmek
   
   
               —
            
            
               A Bíróság állapítsa meg, hogy — az Aragóniában, Asztúriában, a Baleár- és Kanári-szigeteken, Kantábriában, Kasztíliában és Leónban, Valenciában, Extremadurában és Galíciában található egyes állatkertek tekintetében — a Spanyol Királyság
               
                           —
                        
                        
                           azáltal, hogy a vadon élő állatok állatkertben tartásáról szóló, 1999. március 29-i 1999/22/EK tanácsi irányelvben (1) előírt határidőre nem biztosította, hogy a területén található valamennyi állatkert az irányelv 4. cikkének (2) és (3) bekezdésével — illetve Aragónia, Asztúria, a Baleár- és Kanári-szigetek, Kantábria, Kasztília és León tekintetében e cikk (4) bekezdésével — összhangban kiállított érvényes működési engedéllyel rendelkezzen, és
                        
                     
                           —
                        
                        
                           azáltal, hogy nem hozta meg az irányelv 4. cikkének (5) bekezdésével összhangban a működési engedéllyel nem rendelkező állatkertek bezárásával kapcsolatos intézkedéseket,
                        
                     
         
               —
            
            
               nem teljesítette a hivatkozott irányelv 4. cikkének (2), (3), (4) és (5) bekezdéséből eredő kötelezettségeit.
            
         
               —
            
            
               kötelezze a Spanyol Királyságot a költségek viselésére.
            
         
      Jogalapok és fontosabb érvek
   
   A Bizottság úgy véli, hogy a Spanyol Királyság,
   
               —
            
            
               nem biztosította az irányelvben előírt határidőre, hogy a területén található valamennyi állatkert az irányelv 4. cikkének (2) és (3) bekezdésével — illetve Aragónia, Asztúria, a Baleár- és Kanári-szigetek, Kantábria, Kasztília és León tekintetében e cikk (4) bekezdésével — összhangban kibocsátott érvényes működési engedéllyel rendelkezzen;
            
         
               —
            
            
               nem hozta meg a működési engedéllyel nem rendelkező állatkerteknek az irányelv 4. cikke (5) bekezdésével összhangban történő bezárásával kapcsolatos intézkedéseket.
            
         
      (1)  HL L 94., 24. o.; magyar nyelvű különkiadás 15. fejezet, 4. kötet, 140. o.